সোশ্যাল মিডিয়ায় হ্যাকিং, অপপ্রচার রুখতে সাইবার যুদ্ধে নামছে পশ্চিমবঙ্গে তৃণমূল কংগ্রেস
অভিযুক্তদের বিরুদ্ধে কড়া ব্যবস্থা নিতে উদ্যোগী হয় পুলিস প্রশাসন। পুলিশ প্রশাসন নিজেরাই টুইট বার্তায়  ফেক নিউজের বিরুদ্ধে মানুষকে সচেতন করার প্রচেষ্টা চালান
ভুয়ো নিউজে ভরে যাচ্ছে সোশ্যাল মিডিয়া। অন্ধের মতো বিশ্বাস করছে আমজনতা। তৈরি হচ্ছে বিভিন্ন জনমত। এবার সোশ্যাল মিডিয়ায় হ্যাকিং, অপপ্রচার রুখতে সাইবার যুদ্ধে নামছে পশ্চিমবঙ্গে তৃণমূল কংগ্রেস। প্রসঙ্গত বলা যেতে পারে এ রাজ্যে সম্প্রতি গত ঈদের ছুটি নিয়ে একটি ফেসবুক পোস্টে চরম বিতর্ক ছড়ায়। সঙ্গে সঙ্গে তৎপর হয় কলকাতা পুলিসের সাইবার সেল। গুজব ছড়াবেন না এবং গুজবে কান দেবেন না। অভিযুক্তদের বিরুদ্ধে কড়া ব্যবস্থা নিতে উদ্যোগী হয় পুলিস প্রশাসন। পুলিশ প্রশাসন নিজেরাই টুইট বার্তায় ফেক নিউজের বিরুদ্ধে মানুষকে সচেতন করার প্রচেষ্টা চালান ।শুধু এই ঘটনাই নয়, এর আগে ভোজপুরি একটি ভিডিও ভাইরাল করে দিয়ে রাজ্যের বর্ধমান জেলার আসানসোলের ঘটনা বলে চালানোর চেষ্টা হয় সোশ্যাল মিডিয়ায়। আরও একটি ফেসবুক পোস্ট ঘিরে অশান্তি ছড়ায় রাজ্যের উত্তর চব্বিশ পরগনা সীমান্ত শহর বসিরহাটে। তদন্তে উঠে আসে, সবগুলিই ফেক নিউজ। এবার এই সব ফেক নিউজে বিরুদ্ধেই মোকাবিলায় নামল তৃণমূল কংগ্রেস।রাজ্যের প্রতিটি সংসদ আসনের জন্য তৈরি ফেসবুক পেজ। প্রস্তুত তৃণমূলের ডিজিটাল সৈনিকরা। ফেক নিউজ চিহ্নিত করতে দশ হাজার হোয়াটস অ্যাপ গ্রুপ কাজ শুরু করে দিয়েছে। কোনটি ফেক ভিডিও তা চিহ্নিত করার জন্য বেশ কয়েকটি ওয়েবসাইট এবং টুলস ব্যবহার করছে তৃণমূল কংগ্রেস। এবং সেই সাথে পাঠিয়ে দেওয়া হচ্ছে তৃণমূলের সাইবার সেলে। কোনও ভুয়ো ভিডিও চিহ্নিত হলেই ডিজিটাল ডিরেক্টররা সতর্ক করছেন প্রশাসনকে। সঙ্গে সঙ্গেই তৎপর হয়ে কাজে নামছে পুলিসের সাইবার সেল বলেই খবর।